Kathryn Joosten
Kathryn Joosten ( 20. desember 1939 – 2. júní 2012) var bandarísk leikkona sem var þekktust fyrir hlutverk sín í The West Wing og Desperate Housewives.

Einkalíf 
Joosten var fædd og uppalin í Chicago, Illinois. Hún var gift geðlækni til ársins 1980 og saman áttu þau tvö börn.

Áður en Joosten gerðist leikkona vann hún sem hjúkrunarkona á geðdeild Michael Reese-sjúkrahússins í Chicago. Eftir skilnaðinn byrjaði hún að koma fram í hverfisleikhúsum og á sama tíma tók hún leiklistartíma við Steppenwolf Theater í Chicago.

Árið 1992 flutti Joosten til Orlando, Flórída þar sem hún vann sem götuleikari í Disney World í eitt ár. Eftir að hafa unnið og búið í Flórída í um þrjú ár ákvað hún að flytjast til Hollywood til að koma leiklistarferli sínum áfram.

Lungnakrabbamein 
Joosten hætti að reykja eftir 45 ár eftir að hún var greind með lugnakrabbamein. Árið 2007 þá tilkynnti Joosten í sjónvarpsþættinum The View að krabbameinið væri í rénum. Í september 2009 var Joosten greind með lugnakrabbamein í annað sinn. Hún gekkst undir skurðaðgerð og fjórar lyfjameðferðir og var laus við krabbameinið í janúar 2010.

Joosten var nefnd forsvarskona fyrir Lung Cancer Profiles herferðina fyrir hönd Pfizer.

Andlát 
Joosten lést úr lugnakrabbameini 2. júní 2012 eftir ellefu ára baráttu við sjúkdóminn. Hún lést aðeins tuttugu dögum eftir að persóna hennar Karen McCluskey úr Desperate Housewives lét lífið úr sama sjúkdómni.

Ferill

Leikhús 
Joosten hafði komið fram í leikritum á borð við Ladies of the Corridor, The Front Page, Annie og Night of the Iguana.

Sjónvarp 
Fyrsta sjónvarpshlutverk Joosten var árið 1985 í sjónvarpsmyndinni Lady Blue. 

Joosten kom fram sem gestaleikari í mörgum af vinsælustu sjónvarpsþáttunum sem hafa verið gerðir og meðal þeirra eru Chicago Hope, Roseanne, Seinfeld, Frasier, NYPD Blue, Home Improvement, Dharma & Greg, Spin City, General Hospital, Charmed, Will & Grace, Gilmore Girls, Grey's Anatomy, The Closer, Monk og Scrubs.

Á árunum 1999-2002,lék Joosten stórt aukahlutverk í dramaþættinum The West Wing sem forsetaritarinn Dolores Landingham.

Joosten lék einnig stórt aukahlutverk í Desperate Housewives sem Karen McCluskey frá 2005-2012. Joosten vann tvenn Emmy-verðlaun sem besta leikkona í gestahlutverki fyrir hlutverk sitt í þáttunum.

Kvikmyndir 
Fyrsta kvikmyndahlutverk Joosten var árið 1984 í Grandview, U.S.A.. Kom hún síðan fram í kvikmyndum á borð við Eating Las Vegas, Cojones, Wedding Crashers, The Gold Lunch og Alvin and the Chipmunks: The Squeakquel.

Kvikmyndir og sjónvarp

Leikhús 

 Ladies of the Corridor  – Mrs. Gordon (Tamaridn Theatre). 
 It´s Personal  – Agnes (Theatre Geo). 
 Arizona Anniversary – Móðir (Theatre Geo). 
 The Front Page – Jenny (varaleikari) (Goodman Theatre). 
 Pippin – Berthe (Appletree Theatre)
 Annie – Mrs. Hannigan (Appletree Theatre)
 Once Upon a Mattress – Drottningin Agravain (Appletree Theatre)
 Night of the Iguana – Judith Fellows (Next Theatre Co.)
 Governor Inspector – Eiginkona lásasmiðs (Goodman Theatre)

Verðlaun og tilnefningar 
Character and Morality in Entertainment-verðlaunin
 2005: Camie verðlaunin fyrir Secret Santa ásamt leikhópi, leikstjóra og handritshöfundi.

Emmy-verðlaunin
 2012: Tilnefnd sem besta leikkona í gestahlutverki fyrir Desperate Housewives.
 2010: Tilnefnd sem besta leikkona í gestahlutverki fyrir Desperate Housewives.
 2008: Verðlaun sem besta leikkona í gestahlutverki fyrir Desperate Housewives.
 2005: Verðlaun sem besta leikkona í gestahlutverki fyrir Desperate Housewives.

Screen Actors Guild-verðlaunin
 2008: Tilnefnd sem besti leikhópur í gamanseríu fyrir Desperate Housewives.
 2007: Tilnefnd sem besti leikhópur í gamanseríu fyrir Desperate Housewives.

Tilvísanir

Heimildir 
 
 
 Heimasíða Kathryn Joosten
 Leikhúsferill Kathryn Joosten á heimasíðu hennar

Tenglar 
 
 Heimasíða Kathryn Joosten

Joosten, Kathryn